*3.pielikums*

*Priekules novada pašvaldības kustamās mantas*

 *nekustamā īpašuma “Zēri”, kadastra Nr.6464 004 0145,*

*zemes vienības kadastra apzīmējums 6464 004 0145,*

*Kalētu pagastā, Priekules novadā, cirsmu izsoles**noteikumiem*

**CIRSMAS PIRKUMA LĪGUMS (PROJEKTS)**

**Nr.\_\_\_\_\_\_\_\_\_\_\_**

Priekulē 2020.gada\_\_\_.\_\_\_\_\_\_\_\_\_\_

**PRIEKULES NOVADA PAŠVALDĪBA**, reģ.Nr.90000031601, juridiskā adrese Saules iela 1, Priekule, Priekules novads, kuru uz likuma „Par pašvaldībām” 62.panta pirmās daļas 4.punktu un Priekules novada pašvaldības nolikuma pamata pārstāv domes priekšsēdētāja V.Jablonska (turpmāk tekstā – Pārdevējs) no vienas puses un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_, personas kods/reģ.Nr.\_\_\_\_\_\_\_\_\_\_\_\_\_\_\_\_\_\_\_\_ adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk – Pircējs), pamatojoties uz Priekules novada pašvaldības domes *2020.gada … lēmumu Nr.\_\_ (prot.Nr.\_\_)* un Publiskas personas mantas atsavināšanas likumu, izsakot savu brīvu gribu, bez maldības, viltus un spaidiem noslēdz šāda satura līgumu (turpmāk tekstā – Līgums)

**1. LĪGUMA PRIEKŠMETS**

1.1. Pārdevējs pārdod un nodod Pircējam izstrādei un Pircējs pērk un pieņem izstrādei ar visām tiesībām un pienākumiem, ko meža izstrādātājam uzliek normatīvie akti, Valsts meža dienesta apliecinājums Nr.1255327, 2020.gada … izsolē nosolītās meža augošu koku galvenās cirtes veikšanas tiesības 4 cirsmās (turpmāk tekstā- cirsma):

|  |  |  |  |  |  |  |
| --- | --- | --- | --- | --- | --- | --- |
| Cirsmas Nr. | KvartālaNr. | Platība, ha | NogabalaNr. | Apjoms m3 | Cirtesveids | Suga |
| 1 | 1 | 0.48 | 1 | 56 | Kailcirte  | Bērzs, alksnis, baltalksnis, ozols |
| 2 | 1 | 2.03 | 3 | 239 | Kailcirte | Bērzs, alksnis, blīgzna, ozols  |
| 3 | 1 | 1.26 | 14 | 182 | Kailcirte  | Bērzs, alksnis, blīgzna, ozols, egle, priede |
| 4 | 1 | 3.4 | 21 | 515 | Kailcirte  | Bērzs, baltalksnis, egle, alksnis, blīgzna, ozols |
| **Kopā** |  | **7.17** |  | **992** |  |  |

1.2. Cirsma atrodas nekustamajā īpašumā “Zēri”, kadastra Nr.6464 004 0145, Kalētu pagastā, Priekules novadā, zemes vienībā ar kadastra apzīmējumu 6464 004 0145.

1.3. Par izsolē iegūto kokmateriālu īpašnieku Pircējs kļūst cirsmas izstrādes rezultātā.

1.4. Pārdevējs apliecina, ka līdz Līguma abpusējas parakstīšanas dienai cirsma nav nevienam citam atsavināta, nav ieķīlāta, par to nav strīdu, tai nav uzlikts aizliegums, kā arī nav nekādu citu šķēršļu.

1.5. Pircējam ir zināms cirsmas un kokmateriālu transportēšanas ceļu faktiskais stāvoklis, cirsmu robežas, krautuvju vietas un par to Pircējam pret Pārdevēju nav un nākotnē nebūs nekādu materiālu, ne arī cita veida pretenziju pret Pārdevēju, ja atklāsies kādi minētajiem piemītoši apslēpti trūkumi.

**2. PIRKUMA MAKSA UN APMAKSAS KĀRTĪBA**

2.1.Pārdevējs pārdod cirsmu Pircējam par izsolē nosolīto pirkuma cenu **\_\_\_\_\_\_\_** **EUR (**summa vārdiem) bez pievienotā vērtības nodokļa.

2.2. Pircējs ir veicis samaksu par cirsmu pilnā apmērā, ieskaitot pirkuma maksu Pārdevēja kontā.

2.3. Puses apliecina, ka, slēdzot līgumu, viņi apzinās līguma priekšmeta vērtību un atsakās celt pret otru prasības par līguma atcelšanu nesamērīgu zaudējumu dēļ.

2.4. Attiecībā uz līguma cenu pievienotās vērtības nodoklis piemērojams saskaņā ar Pievienotās vērtības nodokļa likuma 141.pantu.

**3. TIESĪBU PĀREJA UN RISKI**

3.1. Ar šī līguma noslēgšanas brīdi, Pircējs iegūst cirsmas koku izstrādes (koku zāģēšana, kokmateriālu pievešana un izvešana no krautuves, cirsmas satīrīšana, ceļa sakārtošana) tiesības līdz **2021.gada 31.decembrim.** Pēc līgumā norādītā termiņa beigām Pircējs zaudē cirsmas koku izstrādes tiesības, ja līguma cirsmas izstrādes termiņš nav pagarināts.

3.2. Pēc koku izstrādes tiesību zaudēšanas koki un kokmateriāli, kas atrodas cirsmā, krautuvē vai posmā starp ceļu un krautuvi, atsavināmi Pircējam bezstrīdus kārtībā un kļūst par Pārdevēja īpašumu.

3.3. Pēc pirkuma līguma noslēgšanas Pircējs uzņemas risku par cirsmas nejaušu bojāeju.

3.4. Līgums stājas spēkā ar tā parakstīšanas brīdi.

**4. SODA SANKCIJAS**

Ja līdz līguma termiņa beigām vai līguma pagarinājuma termiņa beigām cirsmas koku izstrāde nav pabeigta un nav noslēgts starp Pircēju un Pārdevēju nodošanas – pieņemšanas akts, Pircējs maksā Pārdevējam līgumsodu 0,5 % no nosolītās cenas par katru kavēto dienu.

**5. PĀRDEVĒJA TIESĪBAS UN PIENĀKUMI**

5.1. Pārdevēja tiesības:

5.1.1. apsekot cirsmas koku izstrādes gaitu tās izstrādes laikā tādā apjomā, lai pārliecinātos par cirsmas izstrādi saskaņā ar spēkā esošajiem normatīvajiem aktiem un atbilstoši šī līguma nosacījumiem;

5.1.2. konstatējot nelikumīgas darbības vai šā līguma nosacījumu neizpildi, apturēt cirsmas tālāku izstrādi līdz pretenzijas novēršanai vai zaudējumu segšanai;

5.2. Pārdevēja pienākumi:

5.2.1. pēc Pircēja rakstiska pieprasījuma saņemšanas pagarināt cirsmas izstrādes termiņu, bet ne ilgāk kā līdz ciršanas apliecinājuma derīguma termiņa beigām;

5.2.2. pēc Pircēja paziņojuma par izstrādes pabeigšanu pieņemt cirsmu ar nodošanas – pieņemšanas aktu.

6. Pircēja tiesības un pienākumi

6.1. Pircējam ir tiesības rakstiski pieprasīt šī līguma cirsmas izstrādes termiņa pagarinājumu, bet ne ilgāk kā līdz ciršanas apliecinājuma derīguma termiņa beigām;

6.2. Pircēja pienākumi:

6.2.1. izstrādāt cirsmu ievērojot Ministru kabineta noteikumus „Darba aizsardzības prasības mežsaimniecībā” un citus Latvijas republikā spēkā esošos normatīvos aktus;

6.2.2. ugunsgrēka gadījumā ar saviem līdzekļiem nodrošināt meža ugunsgrēku dzēšanu cirsmā;

6.2.3. izstrādes laikā nodrošināt cirsmā saglabājamo koku aizsardzību;

6.2.4. paziņot Pārdevējam par cirsmas izstrādes pabeigšanu;

6.2.5. līdz cirsmas izstrādes pabeigšanai nodrošināt izmantoto krautuvju vietu satīrīšanu;

6.2.6. līdz cirsmas izstrādes pabeigšanai novērst pievešanas ceļiem un meliorācijas sistēmām radītos bojājumus;

6.2.7. cirsmas izstrādes laikā Pircējs ir atbildīgs par trešajām personām nodarītajiem zaudējumiem.

6.2.8. vienoties ar citu zemju īpašniekiem par kokmateriālu krautuvju izveidi un pievešanas ceļiem uz to zemēm.

**7. VIENOŠANĀS APJOMS**

 Šis līgums ir sastādīts un parakstīts uz 3 (trīs) lapām 2 (divos) eksemplāros. Līgumam ir ...... (......) pielikumi uz .... (.....) lapām. Abiem eksemplāriem ir vienāds juridiskais spēks, un no kuriem 1 (viens) eksemplārs glabājas pie Pārdevēja un 1 (viens) pie Pircēja.

**8. NOBEIGUMA NOTEIKUMI**

8.1 Visi no šī līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā un nododama adresātam vai tā pilnvarotai personai pret parakstu vai saņemot rakstisku atbildi par saņemšanu. Visi paziņojumi būs spēkā no saņemšanas brīža.

8.2. Puses neatbild par zaudējumiem, kas saistīti ar neparedzētiem apstākļiem (force majour).

8.3. Puses vienojas, ka jebkuru strīdu par īpašumu, kas izriet no noslēgtā pirkuma līguma, un skar tā pārkāpšanu, izbeigšanu vai spēkā neesamību, izšķirs puses savstarpēji vienojoties, saskaņā ar šo līgumu un normatīvajiem aktiem vai LR likumdošanā noteiktajā kārtībā.

8.4. No Pārdevēja puses pārstāvis līguma izpildes jautājumos ir Kalētu pagasta pārvaldes vadītāja Agrita Driviņa (tālr. 29178398, e-pasts: agritadrivina@inbox.lv), kas līguma ietvaros ir tiesīga parakstīt Darba pieņemšanas- nodošanas aktu.

8.5. No pircēja puses pārstāvis līguma izpildes jautājumos ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_( tālr.\_\_\_\_\_\_\_\_\_\_\_\_, e-pasts:\_\_\_\_\_\_\_\_\_\_\_\_\_)

8.6. Līgumam ir pievienoti pielikumi, kas ir tā neatņemama sastāvdaļa:

8.6.1. 1. pielikums – Valsts meža dienesta apliecinājums Nr.1255327 koku ciršanai;

8.6.2. 2. pielikums – *nocērtamo koku skaits un cirsmas krāja;*

8.6.3. 3. pielikums – *cirsmu skices*

**PUŠU REKVIZĪTI UN PARAKSTI**

**PĀRDEVĒJS PIRCĒJS**

PRIEKULES NOVADA PAŠVALDĪBA

Reģ.Nr.90000031601

Saules iela 1, Priekule, Priekules nov., LV-3434

Banka; AS Swedbank, SWIFT kods HABALV22

Konta Nr. LV30HABA0551018598451

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Domes priekšsēdētāja V. Jablonska